GiliGold/VAD_KnessetCorpus huggingface dataset:
אוסאמה סעדי:
הומניטרי, מכסות.
אוסאמה סעדי:
למה צריך מכסות, שמחה?
אוסאמה סעדי:
תמיד כשאני מדבר שמחה נכנס בדיוק בקליימקס, הוא יודע מתי לתזמן.
שמחה רוטמן:
אמרו לי בריאיון שאוסאמה מדבר.
אוסאמה סעדי:
תראה, אדוני היושב ראש, תראו את הנתונים, בשנת 2019 הוגשו 291 בקשות, הומניטריות, לוועדה, 179 סורבו, 35 אושרו.
אוסאמה סעדי:
ב-2020 הוגשו 183, סורבו 107, אושרו 24.
אוסאמה סעדי:
אז למה צריך מכסות ולמה התעקש בכלל שמחה להכניס סעיף מכסות?
שמחה רוטמן:
אני מוכן להסביר, אדוני.
אוסאמה סעדי:
אני אגיד, אדוני היושב ראש, עד היום, למרות שהסעיף הזה של המכסות היה מאז 2003 באישור של הממשלה, עכשיו לשמחה יש הישג אדיר, שזה גם באישור הכנסת, אבל מעולם לא נקבעה מכסה, מספר, למה?
אוסאמה סעדי:
כי הכול במשורה, טפטוף.
ניר אורבך:
חבר הכנסת סעדי, תודה רבה, עוברים כעת להצבעה.
ניר אורבך:
מי בעד הצגת סעיף 5(ו) כנושא חדש?
ניר אורבך:
הנושא אינו נושא חדש.
ניר אורבך:
אנחנו נמשיך את סעיף (ג) כעת, אבל בשעה 9:25 נתכנס פה לכל הרביזיות.
ניר אורבך:
<< הצח >> ג.
ניר אורבך:
הצעת חוק האנטומיה והפתולוגיה (תיקון – חובת רצף פעילות בגוף שנותן שירות לנתיחת גוויה), התשפ"א-2021, של ח"כ ווליד טאהא << הצח >>
ניר אורבך:
אנחנו נמשיך כעת בסעיף (ג), בקשת יושב ראש ועדת הפנים והגנת הסביבה להעברת הצעת חוק האנטומיה והפתולוגיה (תיקון – חובת חובת רצף פעילות בגוף שנושא שירות לנתיחת גופה), התשפ"א-2021.
רם בן ברק:
זה לא שלנו.
ניר אורבך:
לא, זה לא של ועדת החוץ והביטחון.
ניר אורבך:
(פ/2049/24) מוועדת הבריאות לוועדת הפנים והגנת הסביבה.
ניר אורבך:
המלצת הלשכה המשפטית הייתה להגיש את זה לוועדת הבריאות.
ניר אורבך:
יושב ראש ועדת הפנים ויושבת ראש ועדת הבריאות הגיעו להסכמה על העברת ההצעה.
ניר אורבך:
אנחנו נצביע בעד להעביר את זה לוועדת הפנים והגנת הסביבה.
ניר אורבך:
למעשה היה פה דיון בוועדה על זה, הוועדה החליטה להמליץ לכנסת להעביר את זה לוועדת הפנים והגנת הסביבה, העלינו את זה להצבעה במליאה והמליאה דחתה את ההצעה ולכן זה חוזר שוב לוועדה.
ניר אורבך:
מי בעד להעביר לוועדת הפנים והגנת הסביבה?
ניר אורבך:
חברת הכנסת שפק גם יכולה להצביע.
ניר אורבך:
בעד – 3 אושר.
ניר אורבך:
אנחנו יוצאים להפסקה, אנחנו נשוב ונתכנס פה בשעה 9:25 על הרביזיות.
ניר אורבך:
אנחנו מחדשים את ישיבת הוועדה על הנושא של הרביזיות.
ניר אורבך:
הנושאים שהוגשו עליהם זה סעיפים 10(ב), 10(ג), 10(ד), סעיף 3א, 5(ד), 7א, 8, 8ב ו-5(ו).
ניר אורבך:
כל הרביזיות על ידי חבר הכנסת אוסאמה סעדי.
ניר אורבך:
חבר הכנסת סעדי, נעשה קודם כל את הנימוקים על כל הסעיפים ואחרי זה נעבור להצבעות.
ניר אורבך:
בגדול שתי דקות לרביזיה, אבל אני סומך עליך, אתה יודע להיות ממוקד.
אוסאמה סעדי:
אדוני היושב ראש, אני אתחיל סעיף סעיף.
אוסאמה סעדי:
לגבי סעיף המטרה, ברור שמדובר בסעיף ונושא חדש למהדרין, אין בחוק הממשלתי, אין בהצעות החוק הפרטיות, גם אם חבר הכנסת האוזר טען, אבל בהצעה שלו וגם בהצעה של חבר הכנסת רוטמן, אין סעיף מטרה.
אוסאמה סעדי:
גם בהוראת השעה מאז 2003 עד היום לא היה סעיף מטרה.
אוסאמה סעדי:
סעיף המטרה, לשר הפנים, והפסיקה ידועה והלכה פסוקה, יש שיקול דעת רחב ביותר, שרק במקרים חריגים ויוצאים מהכלל בתי המשפט מתערבים בשיקול הדעת שלו, למנוע, להתיר כניסה, לאסור כניסה.
אוסאמה סעדי:
אומרים שיש שיקול דעת רחב ושר הפנים שוקל את כל השיקולים ולכן גם כשהוא מונע ממישהו מחו"ל, אזרח זר, להיכנס למדינה ושר הפנים אומר שהוא שייך ל-BDS והוא זה והוא זה, אז בית המשפט לא נכנס ולא מתערב ולא זה ולא זה.
אוסאמה סעדי:
גם כשהוא מאשר או לא מאשר בקשה לאיחוד משפחות, אני אומר לך, וכשהייתי עורך דין אף פעם לא התעסקתי בתחום הזה, אבל אני מכיר עורכי דין שזה כמעט עיקר העיסוק שלהם, ומעטים מדי, אפילו נדירים המקרים שבתי המשפט מתערבים בשיקול הדעת שלו.
אוסאמה סעדי:
עכשיו באים ומוסיפים סעיף מטרה, שאף פעם הממשלה לא ביקשה אותו, אף פעם, בתקופות של ממשלות הימין ימין ימין, תקופות צרות שאפילו, אני לא יודע איך זה נקרא אז, הבית היהודי, ימינה, לא יודע - - -
ניר אורבך:
הבית היהודי.
אוסאמה סעדי:
הבית היהודי, האיחוד הלאומי, עם שקד, עם בנט, עם סמוטריץ', כשכולם היו ביחד והם היו שרים וזה הוארך משנה לשנה, לא ביקשו סעיף מטרה.
ניר אורבך:
חבר הכנסת סעדי, אני קוטע אותך, תחלק את הזמן שלך איך שאתה רוצה, רק יש לך שתי דקות לרביזיה.
אוסאמה סעדי:
כשיעברו שתי דקות תגיד לי ואז אני עובר.
ניר אורבך:
עברו שתי דקות.
אוסאמה סעדי:
אז אני מסכם את העניין הזה של המטרה.
אוסאמה סעדי:
במשמרת שלכם, רם, אתם באים ומכניסים סעיף מטרה.
אוסאמה סעדי:
אני אומר לך שאתם מכניסים באופן שיבטיח את השמירה על האינטרסים החיוניים לביטחון הלאומי.
אוסאמה סעדי:
הרי כל סעיף 8 בחוק המקורי נועד לתכלית הזאת.
אוסאמה סעדי:
לגבי סעיף 8א, גם כאן מדובר בעוד סעיף שהוא סעיף שמחמיר את המצב הקיים, שלא היה מאז 2003, שנותן סמכות לשלול היתר מכוח העילה של הפרת אמונים.
אוסאמה סעדי:
העילה הזאת של הפרת אמונים נמצאת בחוק הכניסה לישראל, בסעיף 11, שסעיף 8א מפנה אליו, נמצאת בחוק האזרחות, שיש סמכות לשלול אזרחות, ועכשיו מכניסים פה את סעיף 8א, לשלול רישיון שהייה ארעי.
אוסאמה סעדי:
ואז עם מה נשאר הבן אדם?
אוסאמה סעדי:
בחוק האזרחות, אדוני היושב ראש, גם בחוק האזרחות, גם בחוק הכניסה לישראל, יש סעיפים מפורטים עם פרוצדורה עם עילות, עם זכות של שימוע.
אוסאמה סעדי:
פה אפילו לא הכניסו, אדוני היושב ראש, מיכל, חברתי מיכל רוזין, בוקר טוב.
אוסאמה סעדי:
הצטרפת אליי ואל - - -
מיכל רוזין:
בוקר אור.
מיכל רוזין:
אצלנו יש חלוקת עבודה.
ניר אורבך:
אוסאמה, שתי דקות עברו.
ניר אורבך:
לסעיף הבא.
ניר אורבך:
חברת הכנסת רוזין, בוקר טוב.
מיכל רוזין:
באתי בתשע ויצאת להפסקה.
ניר אורבך:
אוסאמה, לסעיף הבא.
אוסאמה סעדי:
רק סיכום בעניין של סעיף 8א.
מיכל רוזין:
נמצא לך את ה - - -
ניר אורבך:
נו, חברת הכנסת רוזין.
מיכל רוזין:
לא, אני רוצה לעזור לו.
אוסאמה סעדי:
היא מפריעה לי.
אוסאמה סעדי:
מפריעה לי בהליך המחשבתי גם.
אוסאמה סעדי:
אני אומר, בסעיף 8א - - -
מיכל רוזין:
אני - - -
ניר אורבך:
נו, מיכל.
ניר אורבך:
כולם מחכים לנו.
מיכל רוזין:
מי מחכה לנו?
ניר אורבך:
כולם.
מיכל רוזין:
הכול ברוגע, הכול טוב.
ניר אורבך:
חבר הכנסת סעדי, לסעיף הבא.
אוסאמה סעדי:
רק לסיכום הסעיף הזה, משפט.
מיכל רוזין:
פינדרוס, תלמד להחנות את האוטו.
ניר אורבך:
מיכל, מה עכשיו?
מיכל רוזין:
הוא מחנה חככה.
יצחק פינדרוס:
מה שנכון נכון.
ניר אורבך:
את באת עכשיו לטרלל אותנו?
יצחק פינדרוס:
זה עיכב עוד דקה את הרביזיה.
ניר אורבך:
חבר הכנסת סעדי, משפט סיכום ולסעיף הבא.
אוסאמה סעדי:
יאללה, תנמקי במקומי שתי דקות.
ניר אורבך:
חבר הכנסת סעדי, תסכם.
אוסאמה סעדי:
מיכל, תתכונני שתי דקות, אני אתן לך על הזמן שלי.
מיכל רוזין:
לא, אל תיתן לי טובות, קח את שלך.
אוסאמה סעדי:
אני אומר, אפילו הזכות הבסיסית של זכות השימוע לפני שלילת ההיתר, אין בסעיף הזה.
אוסאמה סעדי:
סעיף 10(ב), 10(ג) ו-10(ד).
אוסאמה סעדי:
אמרתי ואני חוזר עוד פעם, אמרתי אז בדיון על נושא חדש, זו הזדמנות אחרונה, אבל עכשיו יש רביזיה אז באמת הזדמנות אחרונה אחרונה לפני שתקבלו החלטה שהסעיפים האלה נכנסים להצעת החוק ושנצביע עליהם בוועדת חוץ וביטחון.
אוסאמה סעדי:
הסעיפים האלה הם סעיפים לא חוקתיים, סעיפים שמחילים את תחולת החוק באופן רטרואקטיבי ופוגעים במשפחות ובתושבים שהגישו בקשות החל מ-6 ביולי.
אוסאמה סעדי:
היה להם אינטרס הסתמכות ושכרו דירות, הם כבר התארגנו, הוציאו הוצאות כספיות, כלכליות, עשו חוזה שכירות, כי אמרו עכשיו הגשנו בקשות, החוק מתיר לנו, עשינו את כל מה שדרוש ועכשיו אומרים להם שמבטלים את זה רטרואקטיבית.
אוסאמה סעדי:
ולכן בוודאי שידוע שהלכה פסוקה שאין חקיקה רטרואקטיבית, וכשיש חקיקה רטרואקטיבית היא צריכה להיות חקיקה מיטיבה ולא חקיקה פוגענית.
אוסאמה סעדי:
3א, 5(ד), 7א של גבי לסקי, אני אתן שתי דקות למיכל רוזין ואז אני מסיים.
מיכל רוזין:
אני נואשתי מלפנות לשכל כי ניסיתי כל השבועיים האחרונים לפנות לשכל של כולנו, להבין שאפשר לייצר פה באמת איזונים ראויים בדמוקרטיה, ואני רוצה לספר לכם.
מיכל רוזין:
אתמול יצאנו מפה בלילה וישבה פה כל הדיון אישה מדהימה, מקסימה, שדיברה איתי בחוץ והיא הגיעה לארץ לפני 2003 והגישה בקשות לפני 2003, היא נמצאת 26 שנים בארץ, והיא בת 43.
מיכל רוזין:
לפי החוק הזה מנוע ממנה עוד שבע שנים בכלל להגיע להגיש בקשה, כי הומניטרית אין לה סיבה.
מיכל רוזין:
היא מאושרת כבר 26 שנים, היא סיפרה לי סיפור איך כל שנה מבקשים ממנה את כל המסמכים והיא הביאה להם את תעודות הנישואים ואת כל התעודות שלה ותמונות, לאורך כל השנים היא הביאה להם תמונות, אז לא היה דיגיטלי, אז היא הביאה להם פיזית את התמונות מהחתונה שלה ותמונות עם הילדים שנולדו והכול כדי להוכיח את כנות הקשר והכול.
מיכל רוזין:
לפני שנתיים בערך היא הגיעה אליהם שוב והיא אמרה: אני פה כבר פה 25-24 שנים וכל שנה אני מביאה לכם את כל המסמכים, אתם כבר מכירים אותי, למה כל פעם צריך מחדש?
מיכל רוזין:
האמת, אומר לה הפקיד, זרקנו הכול, עשינו סדר בסביבות 2008-9 וזרקנו את הכול.
מיכל רוזין:
היא אומרת לו: זרקתם גם את התמונות של החתונה שלי?
מיכל רוזין:
לפחות הייתם נותנים לי חזרה את התמונות שלי.
מיכל רוזין:
זרקו הכול.
מיכל רוזין:
הם אומרים לה שהם לא קוראים בכלל את המסמכים שהיא אוספת, כי הם מכירים אותה, משהו השתנה?
מיכל רוזין:
אנחנו מכירים אותך כל השנים האלה, אנחנו לא קוראים את המסמכים, אנחנו לא בודקים את הדברים, אז היא אומרת:
מיכל רוזין:
אז למה אתם מבקשים ממני להביא חמישה ממליצים עליי ואני הולכת, כל שנה מחדש חמישה ממליצים חדשים.
ניר אורבך:
עד כאן.
מיכל רוזין:
אני פונה לרגש.
מיכל רוזין:
באמת, זה היה קורע לב.
מיכל רוזין:
והיא אומרת: עכשיו מה עשיתם?
מיכל רוזין:
עכשיו אני צריכה לחכות עוד שבע שנים.
מיכל רוזין:
שום דבר לא ישתנה בשבע השנים האלה ממה שאני עכשיו, שבע שנים אני פה, החיים המרכזיים שלי פה כבר 26 שנים, אתם נוטלים ממני זכויות עוד שבע שנים?
מיכל רוזין:
לא היה לי מה להגיד לה, באמת נשברתי, לא היה לי מה להגיד לה.
מיכל רוזין:
אלה אבסורדים שאין כדוגמתם.
מיכל רוזין:
אני מסיימת בזה, יש לי עוד הרבה מה להגיד, אבל אני אשמור את זה לוועדה שם.
מיכל רוזין:
הסיפור הזה של הוועדה ההומניטרית עם המכסות זה התגלמות הרוע, כי כל הרעיון של הומניטרי זה כמו עכשיו עם הפליטים האוקראינים, כל הרעיון ההומניטרי זה אם אדם באמת יכול להוכיח סיבות הומניטריות, חולה סרטן, לא יודעת מה, אישה נאנסה, מוכה, אני לא יודעת מה, באמת הדברים הכי נוראיים, אז לאנשים האלה אתם שמים מכסה?
מיכל רוזין:
אתה אומר: אוקיי, יש לי 100 מקרים הומניטריים, רק ל-30 אני אתן כי השאר מה?
מיכל רוזין:
מה ההבדל בין אלה לבין אלה?
מיכל רוזין:
אני לא רואה איך בית משפט מאשר הבדל בין מקרה הומניטרי אחד לשני.
מיכל רוזין:
כלומר אם הוועדה יכולה לאשר לפי קריטריונים אז בסוף אין פה עניין של מספר, יש פה עניין של קריטריונים.
מיכל רוזין:
זה או או.
מיכל רוזין:
צר לי, אבל באמת זה התגלמות הרוע.
ניר אורבך:
תודה רבה, חברת הכנסת מיכל רוזין.
ניר אורבך:
חבר הכנסת אוסאמה סעדי, סעיף 8, בבקשה.
מירי פרנקל שור:
8 ו-8ב.
ניר אורבך:
אוקיי, בסדר.
ניר אורבך:
חבר הכנסת סעדי, אנחנו עוברים להצבעות, תודה רבה.
ניר אורבך:
אנחנו מצביעים כעת על הרביזיה על סעיף המטרה.
ניר אורבך:
סעיף 8א.
ניר אורבך:
סעיף 10(ב), 10(ג), 10(ד), מי בעד?
ניר אורבך:
מיכל הצליחה לגעת לנו ברגש.
ניר אורבך:
סעיף 3א.
ניר אורבך:
סעיף 5(ד).
ניר אורבך:
סעיף 7א.
ניר אורבך:
סעיף 8.
ניר אורבך:
סעיף 8ב.
ניר אורבך:
סעיף 5(ו).
ניר אורבך:
תודה רבה, בהצלחה בוועדה.
ניר אורבך:
בוקר טוב, שבוע טוב, אני מתכבד לפתוח את ישיבת ועדת הכנסת, היום יום ראשון, י"ז באדר ב' תשפ"ב, 20 למרץ 2022.
ניר אורבך:
אני פותח בכך שבעוד זמן קצר תתקיים הלווייתו של אחד מגדולי הדורות האחרונים שכונה שר התורה, הפך להיות מנהיג מתוך לימוד התורה שלו, הרב קנייבסקי, זכר צדיק לברכה, בנם של קדושים, הסטייפלר זצ"ל, בעל ה"קהילות יעקב".
ניר אורבך:
הרב היה ספר תורה מהלך וממנו אפשר ללמוד דברים רבים: צניעות ופשטות, נקיות הדעת, יושר ואמת.
ניר אורבך:
הוא גר בדירה קטנה וצנועה בבני ברק במשך שנים ומאותה דירה היה למעשה מפעל חסד של איש אחד.
ניר אורבך:
קיבל כל אדם באשר הוא, נותן ברכה או עצה ויחד עם זאת, לא מוותר על לימודו.
ניר אורבך:
הזמן שלו היה מדוד וקצוב.
ניר אורבך:
גאון אדיר ובעל מידות.
ניר אורבך:
אני מאחל לכולנו שנלמד ממסירותו, מצניעותו ומאהבת התורה שלו.
ניר אורבך:
תהא נשמתו צרורה בצרור החיים ויהיה מליץ יושר על עם ישראל.
ניר אורבך:
לצערי, במעבר חד, אני מרגיש שאני חייב לעבור לחיי היומיום שלנו.
ניר אורבך:
כנסת ישראל יצאה לפגרה אז יש שחושבים שנרדמנו, שיצאנו לחופש.
ניר אורבך:
אז חשוב לי להגיד שלא.
ניר אורבך:
אומנם המליאה סגורה אבל חברי הכנסת ממשיכים לעבוד כל הזמן למען עם ישראל ויחד עם הממשלה.
ניר אורבך:
העולם עובר טלטלה גדולה.
ניר אורבך:
התחושה היא שזאת תקופה שבעתיד עוד ילמדו עליה בשיעורי ההיסטוריה.
ניר אורבך:
מגיפה, מלחמה.
ניר אורבך:
וכל הזמן, משום מה, עולה השאלה, מה אנחנו עושים או עשינו בשביל הפליטים?
ניר אורבך:
ואני אומר לכם, שעושים המון.
ניר אורבך:
ישראל עומדת בקדמת המדינות הקולטות.
ניר אורבך:
שרת הפנים גיבשה מתווה על מנת לקבל פליטים בצורה הטובה ביותר.
ניר אורבך:
זכאי חוק השבות שבורחים מתופת המלחמה, גם הם פליטים.
ניר אורבך:
הם לא פחות פליטים מפליטים אחרים.
ניר אורבך:
אני מדגיש, תפקידה של מדינת ישראל היא ראשית כל להיות מקום המפלט והבית של כל יהודי באשר הוא.
ניר אורבך:
מדינת ישראל נוסדה על מנת להיות בית לאומי לעם היהודי.
ניר אורבך:
אסור לנו לשכוח את זה.
ניר אורבך:
אנחנו לא צריכים רק לאפשר לפליטים זכאי חוק השבות להגיע לישראל, מחובתנו לדאוג להם גם לקליטת עליה בריאה וטובה.
ניר אורבך:
לצערי, בעבר, קליטת העלייה לא תמיד נעשתה בצורה הטובה ביותר.
ניר אורבך:
הנושא של למידת השפה, המקום בו שוכנו העולים החדשים ועוד.
ניר אורבך:
יש לנו משימה לאומית: לקבל עולים חדשים אבל גם לקלוט אותם בצורה הטובה ביותר, שתצמצם פערים כמה שיותר וזה לא דבר של מה בכך.
ניר אורבך:
זהו המוסר היהודי.
ניר אורבך:
נוסף לכך, במתווה החדש תינתן אשרת כניסה לפליטים שאינם זכאי חוק השבות לפי קריטריונים.
ניר אורבך:
ופה אני רוצה להגיד דבר חשוב לכל אלה שמלינים על כך.
ניר אורבך:
שרת הפנים, כמו כל אדם בעל תפקיד בעולם שעובר טלטלה, פועלת תוך כדי תנועה.
ניר אורבך:
וכאשר החליטה על מתווה מסוים ולאחר מכן הבינה שהיא צריכה, גם מבחינה משפטית, לאפשר דבר קצת אחר, היא עשתה את מה שנכון ולא מה שצועקים או יצעקו עליה.
ניר אורבך:
זו איילת שקד.
ניר אורבך:
היא האדם הנכון במקום הנכון.
ניר אורבך:
אוי ואבוי לנו, אם מסיבות של כבוד היא לא הייתה מחדשת את המתווה שלה כדי שלא יצעקו עליה.
ניר אורבך:
כשבאים חברי כנסת, במיוחד מהקואליציה, שהמתווה נעשה בשיתוף איתם ויוצאים נגדו, זה כבר ממש גובל בחוצפה ובעזות מצח.
ניר אורבך:
אני גם רוצה להגיד לאותם חברי כנסת: אל תתבלבלו.
ניר אורבך:
גם בעניין חוק הגיור, אם זה לא יהיה בדרך של הצעת חוק ממשלתית או בדרך של החלטת ממשלה, זה לא יהיה.
ניר אורבך:
לא ניתן בנושא כל כך חשוב ומרכזי להצעת חוק פרטית לעבור.
ניר אורבך:
ימינה הגיעה עם השקפת עולם לקואליציה המורכבת הזו, היא תמשיך להוביל את השקפת העולם בדרך שלה ולהילחם עליה, כמו שכל מפלגה נלחמת על שלה.
ניר אורבך:
לא התבלבלנו, לא עברנו צד.
ניר אורבך:
אנחנו אנשי ימין, יהודים, ישראליים ואנחנו נמשיך להילחם למען עם ישראל וארץ ישראל על פי תורת ישראל.
ניר אורבך:
כעת נעבור לסעיפים הקבועים בסדר היום ואנחנו שמחים לארח את הגברת ירדנה מלר-הורוביץ, זה באמת תענוג גדול בשבילנו ואנחנו נעבור לסעיף הראשון: בחירת ממלא מקום ליושב-ראש הכנסת בעת היעדרו מהארץ, בבקשה.
ירדנה מלר-הורוביץ:
בוקר טוב ושבוע טוב, אני מציגה כאן את בקשתו של יושב-ראש הכנסת.
ירדנה מלר-הורוביץ:
יושב-ראש הכנסת עתיד לצאת לחו"ל ביום שלישי, י"ט באדר ב', 22 במרץ 2022, ולשוב ארצה ביום שני, ג' בניסן 4 באפריל 2022.
ירדנה מלר-הורוביץ:
סעיף 20א לחוק יסוד: הכנסת קובע כי – ואני מצטטת – יצא יושב-ראש הכנסת את גבולות המדינה, ימלא את מקומו סגן יושב-ראש הכנסת, עד שישוב היושב-ראש.
ירדנה מלר-הורוביץ:
סעיף 20א(ד) אומר: הסגן ליושב-ראש שיכהן כממלא מקום של יושב-ראש הכנסת הוא הסגן שנבחר לכך על ידי ועדת הכנסת.
ירדנה מלר-הורוביץ:
מכיוון שאנחנו בפגרה וגם לסגנים יש פגרה, אז התקופה שבה ייעדר יושב-ראש הכנסת, ממלאי המקום יהיו שניים כדלהלן: סגן יושב-ראש הכנסת, חבר הכנסת מנסור עבאס, יהיה ממלא מקום בין התאריכים י"ט ל-כ"ד באדר ב', בין ה-22 ל-27 במרץ 2022.
ירדנה מלר-הורוביץ:
וסגן יושב-ראש הכנסת, חבר הכנסת צבי האוזר, בין התאריכים כ"ה באדר ב' עד ג' בניסן, 28 במרץ 2022, עד 4 באפריל 2022.
ירדנה מלר-הורוביץ:
זו הבקשה ובשם היושב-ראש אני אודה אם הוועדה תאשר את זה.
ניר אורבך:
אנחנו נעבור כעת להצבעה על מינוי ממלא מקום ליושב-ראש בעת היעדרו מהארץ.
ניר אורבך:
מי בעד ההצעה כפי שהוצגה לנו על ידי הגברת ירדנה מלר-הןרוביץ, ירים את ידו.
ניר אורבך:
הבקשה אושרה פה אחד.
ניר אורבך:
תודה רבה לך, גברתי.
ירדנה מלר-הורוביץ:
נראה לי שזאת הישיבה האחרונה של ועדת הכנסת שאני משתתפת בה, היה לי נעים מאוד להשתתף פה, אכסניה מאוד טובה, זו שקובעת את סדרי הבית, עשית את זאת ברוב טעם וחן והדר.
ירדנה מלר-הורוביץ:
תודה רבה לכם, חברי הכנסת.
ניר אורבך:
כמו שסיכמנו, אנחנו לא מוותרים עלייך כל כך מהר.
ירדנה מלר-הורוביץ:
נועה וארבל, תודה רבה לכן, סייעתן, נעזרתי בכן והתייעצתי אתכן ותמיד קיבלתי עצות טובות.
- דדון:
הזכות הייתה שלנו.
ניר אורבך:
תודה, ירדנה.
החוק הבאות:
הצעת חוק לפיקוח על ייצור הצמח ושיווקו (תיקון - חובת סימון ארץ הייצור של צמחים הנמכרים בתפזורת), התשפ"ב-2021, פ/2645/24 << נושא >>
החוק הבאות:
<< נושא >> הצעת חוק תובענות ייצוגיות (תיקון - מעמדם של ארגוני סביבה), התשפ"א-2021, פ/2087/24 << נושא >>
החוק הבאות:
<< נושא >> הצעת חוק ההוצאה לפועל (תיקון - טלפונים ניידים ומחשבים אישיים), התשפ"ב-2021, פ/2858/24 << נושא >>
ניר אורבך:
נעבור כעת להמשך סדר היום, סעיף ב.
ניר אורבך:
קביעת ועדות לדיון בהצעות החוק הבאות:
ניר אורבך:
הצעת חוק לפיקוח על ייצור הצמח ושיווקו (תיקון – חובת סימון ארץ הייצור של צמחים הנמכרים בתפזורת), התשפ"ב-2021 (פ/2645/24), של חברת הכנסת יעל רון בן משה.
ניר אורבך:
המלצת הלשכה המשפטית הייתה לוועדת הכלכלה.
ניר אורבך:
נשמעו הצעות במליאה להעביר את הצעת החוק גם לוועדה המיוחדת לזכויות הילד.
ניר אורבך:
נצביע כעת על העברת הצעת החוק לוועדת הכלכלה.
אלון טל:
נכון לרגע זה, זאת עדיין דעתה של חברת הכנסת רון בן משה, היא מבקשת גם להעביר לוועדת הכלכלה.
ניר אורבך:
אם כך, נצביע להעביר את הצעת החוק לוועדת הכלכלה ומיד תעדכן אותה בתוצאות ההצבעה.
ניר אורבך:
מי בעד להעביר לוועדת הכלכלה, ירים את ידו.
ניר אורבך:
פה אחד אושר, תודה רבה, זה עובר לוועדת הכלכלה.
ניר אורבך:
עוברים כעת לסעיף השני: הצעת חוק צער בעלי חיים (הגנה על בעלי חיים) (תיקון - איסור ביצוע פעולות השחתה וריסון בבהמות), התשפ"ב-2022, פ/3236/2, של חברת הכנסת יסמין פרידמן.
ניר אורבך:
המלצת הלשכה המשפטית, להעביר את זה לוועדת החינוך, התרבות והספורט.
ניר אורבך:
במליאה נשמעו הצעות להעביר את הצעת החוק לוועדת הפנים והגנת הסביבה.
ניר אורבך:
נצביע כעת לאשר להעביר את זה לוועדת החינוך, התרבות והספורט.
ניר אורבך:
חבר הכנסת אלון טל, אם תרצה לדבר ולהציג את זה, נשמח.
ניר אורבך:
הצעת חוק תובענות ייצוגיות (תיקון - מעמדם של ארגוני סביבה), התשפ"א-2021, פ/2087/24 , של חבר הכנסת אלון טל.
ניר אורבך:
המלצת הלשכה המשפטית להעביר את זה לוועדת החוקה חוק ומשפט.
ניר אורבך:
נשמעו הצעות במליאה להעביר את הצעת החוק לוועדת הכספים וועדת הכלכלה.
ניר אורבך:
חבר הכנסת אלון טל, בבקשה.
אלון טל:
לא תמיד אני מסכים עם ההמלצות של הלשכה המשפטית של הכנסת, אבל הפעם דייקו ואין לי אלא לסמוך את ידי על ההחלטה הנכונה, ההמלצה הנכונה.
אלון טל:
שכן, מדובר בחוק שהוא בטיפולו של משרד המשפטים והוא קשור לסדר דין בתביעות אזרחיות.
אלון טל:
ולכן אין מקום ראוי יותר מוועדת החוקה חוק ומשפט, היושב-ראש הוא משפטן מתאים ולכן אני מקווה שהוועדה גם תצביע בעד המלצה זו.
ניר אורבך:
תודה רבה לחבר הכנסת אלון טל.
ניר אורבך:
כעת נעבור להצבעה על מנת להעביר לוועדת החוקה חוק ומשפט.
ניר אורבך:
אושר פה אחד, הועבר לוועדת החוקה חוק ומשפט.
ניר אורבך:
נעבור לסעיף הרביעי: הצעת חוק הבחירות לכנסת (תיקון - הצבעת אנשי צוות אוויר), התשפ"ב-2021, פ/2373/24, של חברי הכנסת יבגני סובה וקבוצת חברי הכנסת.
ניר אורבך:
נשמעו הצעות במליאה להעביר את הצעת החוק לוועדה המיוחדת לעוברים זרים.
ניר אורבך:
נצביע כעת על מנת להעביר את זה לוועדת חוקה חוק ומשפט.
ניר אורבך:
מי בעד ירים את ידו.
ניר אורבך:
הסעיף הבא: הצעת חוק ההוצאה לפועל (תיקון - טלפונים ניידים ומחשבים אישיים), התשפ"ב-2021, פ/2858/24 של חבר הכנסת גלעד קריב.
ניר אורבך:
המלצת הלשכה המשפטית, להעביר את זה לוועדת החוקה חוק ומשפט.
ניר אורבך:
נשמעו הצעות במליאה להעביר לוועדת הכספים או לוועדה המיוחדת לעובדים זרים.
ניר אורבך:
נצביע כעת על מנת להעביר את זה לוועדת החוקה חוק ומשפט.
ניר אורבך:
נעבור כעת להצעת חוק מניעת סיכון בריאותי מהפעלת פליקרים במקומות ציבוריים, התשפ"ב-2022, פ/2953/24.
ניר אורבך:
של חברת הכנסת יוליה מלינובסקי וקבוצת חברי הכנסת.
ניר אורבך:
המלצת הלשכה המשפטית להעביר את זה לוועדת הבריאות.
ניר אורבך:
הסיכום בקואליציה, להעביר את זה לוועדת חוקה חוק ומשפט.
לוועדה שבראשותה:
הצעת חוק איסור פרסום והפצת שמות נפגעים, התשפ"א-2021 (פ/1416/24/, של חבר הכנסת יצחק פינדרוס.
ניר אורבך:
נעבור לסעיף ג' על סדר היום, בקשת יושבת-ראש ועדת הבריאות להעברת הצעות החוק הבאות, מוועדת החוקה חוק ומשפט לוועדה שבראשותה.
ניר אורבך:
נעבור לסעיף הראשון: הצעת חוק איסור פרסום והפצת שמות נפגעים, התשפ"א-2021, פ/24/1416, של חבר הכנסת יצחק פינדרוס.
ניר אורבך:
והצעת חוק איסור פרסום והפצת שמות נפגעים, התשפ"ב-2022, פ/24/3018, של חבר הכנסת מוסי רז וקבוצת חברי הכנסת.
ניר אורבך:
יש סיכום להעביר את זה לוועדת הבריאות.
ניר אורבך:
זה בהסכמה?
ארבל אסטרחן:
ההצעה מדברת על איסור פרסום מידע על חיילים, נפגעי פעולות איבה, שנפצעו, נהרגו.
ארבל אסטרחן:
זה יותר נושא של הגנת פרטיות.
ארבל אסטרחן:
הבנתי, שרוצים לקשור את זה להצעה שעוסקת באיחוד מוקדי חירום רפואי.
ארבל אסטרחן:
שם אומנם יש חובת סודיות על מי שהגיע לתת טיפול רפואי, אנשי מוקדי חירום וכו'.
ארבל אסטרחן:
זה לא אותה מטריה, פה מדובר על חייל שנהרג.
ארבל אסטרחן:
אני לא רואה איך ההצעות יידונו ביחד, אם יש מחשבה כזאת, אלה נושאים שונים.
ניר אורבך:
לפעמים גם אני קטונתי.
ניר אורבך:
פצועים, ועדת בריאות, יכול להיות שזאת הזיקה.
ניר אורבך:
אני מבין שזה בהסכמה, להעביר לוועדת הבריאות.
ניר אורבך:
אני אצביע על שתי ההצעות יחד.
ניר אורבך:
מי בעד להעביר לוועדת הבריאות, ירים את ידו.
ניר אורבך:
נעבור כנסת לסעיף האחרון על סדר על החלטת הוועדה בדבר קביעת ועדה לדיון בהצעה לסדר היום בנושא: תגובת ממשלת ישראל היום: רביזיה לדוח אמנסטי, של חברי הכנסת יום טוב חי כלפון וסמי אבו שחאדה.
ניר אורבך:
נשמעו הצעות במליאה להעביר את הנושא לוועדת החוץ והביטחון וועדת הכלכלה.
ניר אורבך:
ביום 7 במרץ, החליטה ועדת הכנסת כי ההצעה תועבר לדיון בוועדת החוקה חוק ומשפט.
ניר אורבך:
חבר הכנסת יום טוב חי כלפון הגיש רביזיה על מנת להעביר את זה לוועדת החוץ והביטחון.
ניר אורבך:
אני מבין שאין התנגדות מיושב-ראש ועדת החוקה ולכן נצביע בעד להעביר את זה לוועדת החוץ והביטחון.
ניר אורבך:
פה אחד, הרביזיה התקבלה.
ניר אורבך:
ועכשיו נצביע להעביר את זה לוועדת החוץ והביטחון.
ניר אורבך:
תודה רבה והמשך יום טוב.
ניר אורבך:
תודה, הישיבה נעולה.
ניר אורבך:
אני מתכבד לפתוח את ישיבת ועדת הכנסת, הישיבה הראשונה לכנס זה.
ניר אורבך:
היום יום שני, ח' באייר התשפ"ב, 9 במאי 2022.
ניר אורבך:
הסעיף הראשון על סדר-היום: בקשת יושב-ראש הכנסת, בהתאם לסעיף 22 לתקנון הכנסת, לאפשר לנשיאת הפרלמנט האירופי לשאת דברים במליאת הכנסת ביום שני, כ"ב בסיוון התשפ"ב, 23 במאי 2022.
ניר אורבך:
מזכיר הכנסת, דן מרזוק, בבקשה.
דן מרזוק:
ב-23 במאי תבקר בכנסת נשיאת הפרלמנט האירופי, הגברת רוברטה מצולה, יושב-ראש הכנסת מבקש לאפשר לה לנאום במליאת הכנסת בשפתה.
דן מרזוק:
לשם כך, בהתאם לתקנון הכנסת, נדרש אישור של ועדת הכנסת.
דן מרזוק:
אני רק אומר שבעבר נאמו במליאת הכנסת נשיאי הפרלמנט האירופי, שלושה נשיאים נאמו בכנסת, נאום רביעי אושר כאן בוועדה, אבל לא יצא לפועל בעקבות פגרת בחירות שיצאנו אליה בשנת 2019.
דן מרזוק:
הוועדה מתבקשת לאשר את בקשתו של יושב-ראש הכנסת.
ניר אורבך:
תודה רבה אדוני.
ניר אורבך:
מישהו מחברי הכנסת רוצה להעיר?
ניר אורבך:
בעד אישור הבקשה – פה אחד
ניר אורבך:
פה אחד קיבלנו את הבקשה.
ניר אורבך:
תודה רבה לך אדוני.
ניר אורבך:
בהצלחה לך ולכולנו.
ניר אורבך:
נעבור כעת לסעיף ב', הקמת ועדה משותפת לוועדת החוקה, חוק ומשפט, ועדת הפנים והגנת הסביבה וועדת המדע והטכנולוגיה, לפי חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009.
ניר אורבך:
אני אקרא את ההצעה עם שמות חברי הכנסת והאיושים המוצעים לפי סיעות.
ניר אורבך:
בהתאם לחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגרי מידע התש"ע-2009, מוצע להקים ועדה משותפת של ועדת החוקה, חוק ומשפט, ועדת הפנים והגנת הסביבה וועדת המדע והטכנולוגיה לשם פיקוח על חלקים שונים של יישום החוק ואישור של תקנות וצווים לפיו.
ניר אורבך:
הוועדה המשותפת תהיה בת תשעה חברים, שלושה מכל ועדה, לפי ההרכב הבא: מטעם ועדת החוקה, חוק ומשפט יכהנו חברי הכנסת: גלעד קריב, שיכהן כיושב-ראש הוועדה, אורי מקלב ואוסאמה סעדי.
ניר אורבך:
מטעם ועדת הפנים והגנת הסביבה יכהנו חברי הכנסת: לימור מגן תלם, נציג סיעת הציונות הדתית וחבר הכנסת מוסי רז.
ניר אורבך:
מטעם ועדת המדע והטכנולוגיה יכהנו חברי הכנסת: נציג סיעת הליכוד, חברת הכנסת טטיאנה מזרסקי וחבר הכנסת יוסי שיין.
ניר אורבך:
מישהו רוצה להעיר משהו לפני שנעבור להצבעה?
ניר אורבך:
כן, ארבל.
ארבל אסטרחן:
אני רוצה רק לומר בקצרה, ההרכב של הוועדה קבוע בחוק שציין היושב-ראש, הוא מגדיר את ועדת הכנסת המשותפת ועדה משותפת לוועדת החוקה, פנים ומדע.
ארבל אסטרחן:
לפי התקנון, צריך להתייעץ עם יושבי-ראש הוועדות בקביעת ההרכב.
ארבל אסטרחן:
כידוע, אין יושב-ראש לוועדת המדע, לכן ההתייעצות נעשתה רק עם יושבי-ראש ועדת החוקה וועדת הפנים, אבל יש ועדת מדע ולכן אפשר היה למנות חברים ממנה.
ארבל אסטרחן:
הוועדה נקבעה כוועדה של תשעה חברים ולכן היחס הוא חמישה-ארבעה לטובת הקואליציה.
ניר אורבך:
חבר הכנסת גינזבורג, רצית להעיר משהו?
איתן גינזבורג:
כן, אני הייתי מציע לגבי ההרכב לחכות קצת ולראות אם יש דיוקים לגביו.
איתן גינזבורג:
אם אפשר לחכות עם ההצבעה.
ניר אורבך:
בסדר, אנחנו נדחה את ההצבעה למועד מאוחר יותר במהלך היום.
ארבל אסטרחן:
וגם צריך לשים לב שיש פה נציגים לסיעות שלא נתנו חברים.
ניר אורבך:
כן, ראינו, סיעת הציונות הדתית וסיעת הליכוד.
ארבל אסטרחן:
כך נעשה בוועדות משותפות אחרות בלית ברירה.
איתן גינזבורג:
הם יכולים להגיד שהם – למרות שהם לא חברים?
ארבל אסטרחן:
לא, כי חבר בוועדה משותפת חייב להיות חבר באחת הוועדות.
ניר אורבך:
בוועדה עצמה.
ניר אורבך:
אני אמשיך כרגע בשאר הסעיפים על סדר-היום ותעדכנו אותי אם אפשר לעבור להצבעה.
החוק הבאות:
הצעת חוק העונשין (תיקון מס' 144 והוראות שעה) (החמרת הענישה בעבירות אלימות נגד קטין או חסר ישע), התשפ"ב-2021 (מ/1479) << נושא >>
ניר אורבך:
אני עובר לסעיף ד', פניית יושב-ראש ועדת החוקה, חוק ומשפט למיזוג הצעות החוק הבאות: 1.
ניר אורבך:
הצעת חוק העונשין (תיקון מס' 144 והוראות שעה) (החמרת הענישה בעבירות אלימות נגד קטין או חסר ישע), התשפ"ב-2021 (מ/1479); 2.
ניר אורבך:
הצעת חוק העונשין (תיקון - עבירת תקיפה בנסיבות מחמירות על ידי אחראי על קטין), התשפ"א-2021 (פ/988/24), של חברת הכנסת מירב בן ארי.
ניר אורבך:
חבר הכנסת קריב, אתה רוצה לומר מספר מילים?
ניר אורבך:
ההצבעה היא הצבעה טכנית, אנחנו נעבור כעת להצבעה.
ניר אורבך:
מי בעד המיזוג?
ניר אורבך:
בעד אישור מיזוג הצעות החוק – פה אחד
ניר אורבך:
נעבור כעת לסעיף ה': קביעת ועדה לדיון בהצעת חוק יסוד: זכויות בהליך הפלילי (מ/1523).